CELEX: 62019CB0103
Language: lv
Date: 2021-06-02 00:00:00
Title: Lieta C-103/19: Tiesas (septītā palāta) 2021. gada 2. jūnija rīkojums (Juzgado de lo Contencioso-Administrativo n° 24 de Madrid (Spānija) lūgums sniegt prejudiciālu nolēmumu) – Sindicato Único de Sanidad e Higiene (SUSH) de la Comunidad de Madrid, Sindicato de Sanidad de Madrid de la Confederación General del Trabajo (CGT)/Consejería de Sanidad de la Comunidad de Madrid (Lūgums sniegt prejudiciālu nolēmumu – Tiesas Reglamenta 99. pants – UNICE, CEEP un EAK noslēgtais pamatnolīgums par darbu uz noteiktu laiku – 5. klauzulas 1. punkts – Secīgi uz noteiktu laiku noslēgti darba līgumi publiskajā veselības aprūpes sektorā – Jēdziens “objektīvi iemesli” – Jēdziens “[līdzvērtīgi] tiesiski pasākumi, lai novērstu ļaunprātīgu izmantošanu” – Gadījuma rakstura darba izpildei nodarbinātā štata personāla statusa pārveidošana pagaidu aizstājošā štata personāla statusā – Pastāvīga vajadzība pēc pagaidu štata personāla)

6.9.2021   
            
            
               LV
            
            
               Eiropas Savienības Oficiālais Vēstnesis
            
            
               C 357/2
            
         
      Tiesas (septītā palāta) 2021. gada 2. jūnija rīkojums (Juzgado de lo Contencioso-Administrativo no 24 de Madrid (Spānija) lūgums sniegt prejudiciālu nolēmumu) – Sindicato Único de Sanidad e Higiene (SUSH) de la Comunidad de Madrid, Sindicato de Sanidad de Madrid de la Confederación General del Trabajo (CGT)/Consejería de Sanidad de la Comunidad de Madrid
      
      (Lieta C-103/19) (1)
      
      (Lūgums sniegt prejudiciālu nolēmumu - Tiesas Reglamenta 99. pants - UNICE, CEEP un EAK noslēgtais pamatnolīgums par darbu uz noteiktu laiku - 5. klauzulas 1. punkts - Secīgi uz noteiktu laiku noslēgti darba līgumi publiskajā veselības aprūpes sektorā - Jēdziens “objektīvi iemesli” - Jēdziens “[līdzvērtīgi] tiesiski pasākumi, lai novērstu ļaunprātīgu izmantošanu” - Gadījuma rakstura darba izpildei nodarbinātā štata personāla statusa pārveidošana pagaidu aizstājošā štata personāla statusā - Pastāvīga vajadzība pēc pagaidu štata personāla)
      (2021/C 357/02)
      Tiesvedības valoda – spāņu
      
         Iesniedzējtiesa
      
      
         Juzgado Contencioso-Administrativo no 24 de Madrid
      
      
         Pamatlietas puses
      
      
         Prasītājas: Sindicato Único de Sanidad e Higiene (SUSH) de la Comunidad de Madrid, Sindicato de Sanidad de Madrid de la Confederación General del Trabajo (CGT)
      
      
         Atbildētāja: Consejería de Sanidad de la Comunidad de Madrid
      
      
         Rezolutīvā daļa
      
      
                  1)
               
               
                  1999. gada 18. martā noslēgtā Pamatnolīguma par darbu uz noteiktu laiku, kas ir pievienots Padomes Direktīvas 1999/70/EK (1999. gada 28. jūnijs) par UNICE, CEEP un EAK noslēgto pamatnolīgumu par darbu uz noteiktu laiku pielikumā, 5. klauzula ir jāinterpretē tādējādi, ka valsts tiesai visu savu piemērojamo valsts tiesību normu gaismā ir jāizvērtē, vai valsts pasākumi – kas paredz kādas pagaidu darbinieku kategorijas pārklasificēšanu, gadījuma rakstura darba izpildei nodarbinātā štata personāla statusu pārveidojot pagaidu aizstājošā štata personāla statusā, un šo darbinieku iespējamo apstiprināšanu pastāvīgā amatā pēc atlases procedūrām nolūkā galīgi aizpildīt amata vietas, kuras tie ieņem pagaidu kārtā – ir vai nu pienācīgi pasākumi, lai novērstu un vajadzības gadījumā sodītu par ļaunprātīgu izmantošanu, kas rodas, secīgi noformējot uz noteiktu laiku noslēgtus darba līgumus vai darba tiesiskās attiecības, vai tiem līdzvērtīgi tiesiski pasākumi šīs tiesību normas izpratnē. Gadījumā, ja tā nav, šai tiesai ir jāpārbauda, vai piemērojamajā valsts tiesiskajā regulējumā ir citi efektīvi pasākumi, lai novērstu šo ļaunprātīgo izmantošanu un sodītu par to.
               
            
                  2)
               
               
                  1999. gada 18. martā noslēgtā Pamatnolīguma par darbu uz noteiktu laiku, kas ir pievienots Direktīvas 1999/70 pielikumā, 5. klauzula ir jāinterpretē tādējādi, ka tai nav pretrunā tāds valsts tiesiskais regulējums, kurā ir paredzēts, ka darbinieki, kam ir gadījuma rakstura darba izpildei nodarbinātā štata personāla statuss, var pretendēt uz šā statusa pārveidošanu pagaidu aizstājošā štata personāla statusā vienīgi tad, ja šī pārveidošana ir vai nu pienācīgs pasākums, lai novērstu un vajadzības gadījumā sodītu par ļaunprātīgu izmantošanu, kas rodas, secīgi noformējot uz noteiktu laiku slēgtus darba līgumus vai darba tiesiskās attiecības, vai tam līdzvērtīgs tiesisks pasākums šīs tiesību normas izpratnē, ja vien valsts tiesību sistēmā pastāv citi efektīvi pasākumi, lai novērstu šo ļaunprātīgo izmantošanu attiecībā pret tiem noteikta laika darba ņēmējiem, kuri neietilpst gadījuma rakstura darba izpildei nodarbinātā štata personāla kategorijā, un sodītu par šo ļaunprātīgo izmantošanu; un šis apstāklis ir jāpārbauda valsts tiesai.
               
            
         (1)  OV C 319, 23.9.2019.